૧લી જુલાઈ, ૨૦૧૨થી કરાયેલ સુધારા અનુસાર, જો આવી ચુકવણી મેળવનાર કે નિયત ખરીદી કરનાર રહીશ શખ્સ દ્વારા સંબંધિત રકમ તેના આવકવેરા રિટર્નમાં દર્શાવવામાં આવી હોય તેમજ તેના ઉપરનો યોગ્ય ટેક્સ ભરીને, તેનું આવકવેરા રિટર્ન પણ ફાઈલ કરવામાં આવ્યું હોય તથા આ સંબંધી નિયત ફોર્મમાં ચાર્ટર્ડ એકાઉન્ટન્ટનું સર્ટિફિકેટ રજૂ કરવામાં આવે, તો તેવા કેસમાં TDSની કપાત અથવા TCSની વસુલાત કરવા માટે જવાબદાર શખ્સને Assessee in Default ગણવામાં નહીં આવે, તેવી રાહતકારક જોગવાઈ કરવામાં આવી છે.